Abdulaziz Kamilov Moldovaning yangi tayinlangan elchisini qabul qildi

30-avgust, seshanba kuni O‘zbekiston Respublikasi tashqi ishlar vaziri Abdulaziz Kamilov Moldova Respublikasining yangi tayinlangan favqulodda va muxtor elchisi (qarorgohi Kiyev shahrida) Ruslan Bolbochanni qabul qildi. Elchi O‘zbekiston Respublikasi Prezidenti nomiga yo‘llangan ishonch yorliqlarini topshirdi. Bu haqda vazirlik matbuot xizmati xabar bermoqda.

Bo‘lib o‘tgan suhbat chog‘ida O‘zbekiston va Moldova o‘rtasidagi ikki tomonlama va xalqaro tashkilotlar doirasidagi munosabatlarni rivojlantirish masalalari ko‘rib chiqildi. Ikki davlatning turli sohalardagi muloqotini faollashtirish, jumladan, buni qo‘shma tadbirlar o‘tkazish, biznes-doiralari o‘rtasida to‘g‘ridan-to‘g‘ri aloqalarni o‘rnatish yo‘llari bilan amalga oshirish ma’qullandi.
Suhbat davomida xalqaro va mintaqaviy masalalar bo‘yicha ham fikr almashildi.